רולדין

רולדין היא רשת הקונדיטוריות הגדולה ביותר בישראל, עם 101 סניפים בפריסה ארצית (כ-4 סניפים משמשים כבית קפה). הרשת החלה לפעול בשנת 1989 כיוזמה של שני אחים, קובי ואבי חקק, כשהשניים פתחו חנות ברמת השרון. רולדין מציעה 150 סוגים שונים של מאפים ביתיים הנאפים במקום מדי יום, עוגות, פשטידות, לחמים ועוגיות – כולם בעבודת יד.

הקונדיטוריה הראשית נמצאת ביישוב קדימה שבאזור השרון, המוצרים יוצאים מן המפעל ונשלחים לסניפים לאפייה טרייה, רולדין מקפידה להשיק לפחות 50 מוצרים חדשים מדי שנה. בעלי הרשת קובי ואבי חקק החלו את דרכם ב-1987 במכירת מאפים עבודת יד מדלת לדלת. בשנת 2020 הרשת ספגה ביקורת כשהחליטה למכור סופגניות מקושטות במזרק פלסטיק מובנה בתוכן. עדי וולפסון, מומחה לקיימות, התבטא בנושא ההחלטה של הרשת להמשיך לשווק לצרכן את הסופגניות המכילות מזרק מפלסטיק: "שפופרת הפלסטיק התקועה בכמעט כל סופגנייה שנייה של רולדין, היא כמו אצבע בעין של הציבור ושל המאבק המקומי והבינלאומי במגפת הפלסטיק".  

הרשת בבעלות קובי חקק, אבי קינן, דודי קינן וגולן עינת.

קישורים חיצוניים

הערות שוליים

ישראל: רשתות בתי קפה